b'\n_START_ARTICLE_\nP\xc3\xa4rnu S\xc3\xbctevaka Humanitaarg\xc3\xbcmnaasium\n_START_PARAGRAPH_\nP\xc3\xa4rnu S\xc3\xbctevaka Humanitaarg\xc3\xbcmnaasium on P\xc3\xa4rnus asuv erakool, mis asutati 31. augustil 1990. Sel p\xc3\xa4eval andis Eesti Vabariigi Haridusministeerium g\xc3\xbcmnaasiumile koolitusloa. Kooli esimene direktor (1990\xe2\x80\x931998) oli Neeme Ellermaa, alates 1998. aasta suvest on direktor Andres Laanemets.\n_START_SECTION_\nS\xc3\xbctevaka kunstiosakond\n_START_PARAGRAPH_\nS\xc3\xbctevaka kunstiosakond oli P\xc3\xa4rnu S\xc3\xbctevaka Humanitaarg\xc3\xbcmnaasiumi all\xc3\xbcksus, mille l\xc3\xb5i 1993. aastal Neeme Ellermaa. Kunstiosakond koondas 1990. aastate algul P\xc3\xa4rnusse valdavalt Eesti \xc3\xa4\xc3\xa4realadelt p\xc3\xa4rit riiklike kunstikoolide poolt h\xc3\xbcljatud boheemlaskonna, kes \xc3\xbcliaktiivse tegevuse, t\xc3\xa4ieliku p\xc3\xbchendumuse ning eeskujude puudumisega pani alguse P\xc3\xa4rnu Koolkonnale. \xc3\x95ppej\xc3\xb5udude hulgas Margus Tiitsmaa (Sorge), Reiu T\xc3\xbc\xc3\xbcr, Al Paldrok. Kunstiosakond pankrotistus koos emakooliga 1998. aasta suvel. S\xc3\xbctevaka kunstiosakonnas alustasid teiste hulgas Andrus Joonas, Kadri Alesmaa, Jaak Visnap, Neeme K\xc3\xbclm, Tiiu Rebane, Taave Tuutmaa, Janno Bergmann, Villu Plink, Silja Saarepuu, Jane Saks, Margit Lillak, Karol Kallas, K\xc3\xa4rt Putk, Piret Saarepuu, Taje Tross, Tanel Saar, Viljar K\xc3\xb5iv, Bruno Lillemets, Janar Puuram. Kunstiosakonna tegevust j\xc3\xa4tkas osaliselt Academia Non Grata.'